ЗАЦВЕРДЖАНА

Рашэнне

Крычаўскага районнага выканаўчага камітэта

04.01.2019 № 1-7

|  |
| --- |
| ПАЛАЖЭННЕ  аб парадку арганізацыі і правядзення конкурсу эскізных праектаў памятнага мемарыяльнага комплексу ў  г. Крычаве |

1. Мэтай конкурсу эскізных праектаў памятнага мемарыяльнага комплексу ў гонар крычаўлян, загінуўшых у гады Вялікай Айчыннай вайны (далей – конкурс), з’яўляецца пошук найбольш выразнага мастацкага адлюстравання вобраза мемарыяльнага комплексу як агульнараённага месца памяці і гонару.

2. Арганізатарам конкурсу з’яўляецца Крычаўскі раённы выканаўчы камітэт.

3. Удзельнікамі конкурсу могуць быць скульптары і архітэктары, якія маюць адпаведную прафесійную адукацыю.

4. Інфармацыя аб правядзенні конкурсу размяшчаецца на афіцыйным сайце Крычаўскага раённага выканаўчага камітэта і змяшчае звесткі аб конкурсе, яго ўмовах, крытэрыях і парадку ацэнкі прадстаўленых удзельнікамі матэрыялаў, парадку і тэрмінах абвяшчэння вынікаў конкурсу, а таксама іншыя неабходныя звесткі.

5. Конкурсныя матэрыялы павінны быць прадстаўлены на цвёрдым планшэце памерам 0,5 м х 0,5 м або на паперы, мець сціслую тлумачальную запіску з абгрунтаваннем прапануемага праекта і разлікам яго прыкладнага кошту, генеральны план у маштабе 1:500.

Можа быць прадстаўлена візуалізацыя архітэктурна-пластычнага рашэння твора манументальнага мастацтва.

6. Кампазіцыйнае і пластычнае выкананне памятнага мемарыяла павінна быць вытрымана ў найлепшых традыцыях класічнага і нацыянальнага манументальнага мастацтва, лаканічна ўпісвацца ў ландшафт, быць прысвечаным адбыўшымся ў дадзеным месцы трагічным і гіраічным падзеям і адлюстроўваць ідэю увекавечання памяці аб падзеях Вялікай Айчыннай вайны.

Дакладнае месца размяшчэння мемарыяла можа быць прапанавана ўдзельнікамі конкурсу з улікам асаблівасцей праекта і яго архітэктурна-пластычнага рашэння (уключаючы прапановы па добраўпарадкаванні тэрыторыі вакол памятнага знака).

7. Для прыняцця ўдзелу ў конкурсе ў тэрмін з 4 па 30 студзеня 2019 г. уключна падаецца заяўка па форме згодна з дадаткам да дадзенага Палажэння па адрасе: г. Крычаў, вул. Савецкая, 49, аддзел ідэалагічнай работы, культуры і па справах моладзі Крычаўскага райвыканкама, кантактны тэлефон: 8(02241) 26-385 .

Конкурсныя матэрыялы павінны быць прадстаўлены ўдзельнікамі конкурсу да 10 лютага 2019 г. не пазней 17.00 па адрасе: г. Крычаў, вул. Савецкая, 49, аддзел ідэалагічнай работы, культуры і па справах моладзі Крычаўскага райвыканкама.

  8. Конкурсныя матэрыялы разглядаюцца журы на закрытым пасяджэнні не пазней 20 лютага 2019 г.

Склад конкурснай камісіі зацвярджаецца рашэннем Крычаўскага раённага выканаўчага камітэта.

9. Рашэнне прымаецца ў прысутнасці не менш паловы складу камісіі адкрытым галасаваннем простай большасцю галасоў прысутных. Пры роўнай колькасці галасоў “за” і “супраць” голас старшыні камісіі з’яўляецца вырашальным. Рашэнне камісіі афармляецца пратаколам, які падпісваецца ўсімі членамі каміссіі, якія прынялі ўдзел у галасаванні.

10. Крытэрыі ацэнкі эскізных праектаў:

адпаведнасць умовам конкурсу;

высокі прафесійны ўзровень;

выкарыстанне арыгінальнага рашэння;

адлюстраванне найбольш выразнага вобраза.

11. Рашэннем каміссіі вызначаецца эскізны праект, які заняў 1-е месца, і пераможца (аўтар гэтага эскізнага праекта).

12. Вынікі конкурсу публікуюцца ў тыднёвы тэрмін пасля вынясення рашэння каміссіі на афіцыйным сайце Крычаўскага раённага выканаўчага камітэта.

13. Пераможца конкурсу атрымлівае права на стварэнне помніка ў адпаведнасці з заканадаўствам.

  14. Паштовыя і іншыя выдаткі ўдзельнікаў конкурсу аплачваюцца за іх кошт.